**Gesztenyevirág Óvoda**

**Zagyvaszántó, Fő út 24.**



# Óvodai Házirend

**2013.**

**Készítette: Kovácsné Ossik Erika**

**óvodavezető**

### **Kedves Szülők!**

Az óvodáskorú gyermek nevelésének elsődleges színtere a család

### **Az óvoda nyugodt, derűs, szeretetteljes légkörben folytatott munkájával, kiegészíti az óvodáskorú gyermekek családban történő nevelését.**

### **Óvodai nevelésünk célja a gyermekeink harmonikus, sokoldalú személyiségfejlesztése az egyéni fejlettségi szintnek, valamint az eltérő fejlődési ütemnek a figyelembe vételével.**

## Az intézmény adatai:

### **Az óvoda neve:** Gesztenyevirág Óvoda

**Az óvoda címe:** 3031 Zagyvaszántó, Fő út 24.

**Az óvoda telefonszáma:** 37-386-473

**Az óvoda vezetője:** Kovácsné Ossik Erika

Elérhetősége: 37-386-024

**Az óvodavezető helyettese:** Fekete Lászlóné

### Elérhetősége: 70/338-57-17

### Az óvoda orvosának neve: dr. Kovács Erika

### Az óvoda fogorvosának neve: dr. Körhegyi László

Az óvoda védőnője: Kiss Judit

e-mail címe: postmaster@napraforgoovoda.t-online.hu

Fenntartó: Zagyvaszántó Község Önkormányzata

3031 Zagyvaszántó, Ifjúság tér 1.

**A házirend szabályozási körét befolyásoló jogszabályi alapok**:

* 1993. évi LXXIX. Törvény a közoktatásról (40.§,102.§,és 103)
* az 1997.évi XXXI. Törvény a gyermekek védelméről és a gyámügyi igazgatásról
* 11/1994. (VI.8) MKM rendelet a nevelési-oktatási intézmények működéséről
* a Gesztenyevirág Óvoda Nevelési Programja
* a Gesztenyevirág Óvoda Szervezeti és Működési Szabályzata
* a 30/2004. (X.28.) sz. OM rendelet
* 20/2012 EMMI rendelet 5 §
* 20/2012. (VIII.31.) EMMI rendelet 129.§ (1)
* 20/2012 EMMI rendelet 50 § (1)
* Köznevelési törvény 25 § (2)
* 20/2012 EMMI rendelet 82 §

**A házirend célja:**

A különböző szabályokban megfogalmazott jogok, kötelességek érvényesülésének helyi gyakorlata az óvoda működésének belső szabályozója.

A házirend hatálya kiterjed:

* Az óvoda épületében dolgozókra
* Az óvodába járó gyermekekre
* A gyermekek szüleire, hozzátartozóira
* Az óvodába látogató személyekre

1. **Az óvoda működési rendje**

* ***A nevelési év*:** szeptember 1-től augusztus 31-ig.
* ***Szorgalmi idő*:** szeptember 1-től május 31-ig.
* ***Nyári zárás időpontja*:** a törvényben meghatározott minden nevelési év rendjéről szóló rendelkezés alapján, a fenntartóval egyeztetve, engedélyeztetve.
* **Nevelés nélküli napok száma:** A fenntartó engedélyével – egy nevelési évben öt napot nem haladhatja meg. Ezek igénybe vételéről a szülőket – minimum 7 nappal – előtte tájékoztatjuk. Ezeken a napokon nem tudunk gyermekeket fogadni.

Nevelés nélküli napok felhasználásának elvei: nevelési értekezletek,

szakmai és egyéb szervezett továbbképzések.

* **Az óvoda napi nyitva tartása:** hétfőtől péntekig: 6 00-tól 16 30-ig tart nyitva. Összevont csoport működik, közös játék: 6 00-tól 7 30 óráig. A gyermekek érkezésének és távozásának ajánlott rendje:
* Érkezés: 8 óráig
* Távozás: 15 00 órától. A gyermeket érkezéskor, távozáskor a szülő/gondviselő/nagykorú családtag minden esetben személyesen adja át az óvodapedagógusnak, dajkának és vegye át tőlük. Az óvodai tevékenységek zavartalan működése és a csoportok nyugalma érdekében kérjük, hogy a gyermekek legkésőbb 8 óráig érkezzenek a csoportba. A később érkező gyermekek – azon túl, hogy megzavarják a csoportot és hátráltatják a dajka nénik munkáját – nincs idejük elég szabad játékra, ezért a szervezett tanulási tevékenységekbe nem szívesen kapcsolódnak be.
* **Óvodánkban logopédiai szolgáltatás működik:** A foglalkozások térítésmentesek.

1. **Az óvodai felvétellel kapcsolatos szabályok**

* A gyermek 2,5 életévének betöltésétől, az iskolaérettség eléréséig (szakértői vélemény alapján)
* A gyermek egészséges (HJNI előírás alapján).
* Az óvodai térítési díjat a szülő rendszeresen befizeti.

1. **A gyermek jogai az óvodában**

* A nevelési intézményben, biztonságban és egészséges környezetben neveljék, oktassák.
* Óvodai napirendjét életkorának megfelelően alakítsák ki (játékidő, levegőztetés, pihenő idő, étkezés, testmozgás).
* A gyermek emberi méltóságának és személyiségének tiszteletben tartása érdekében nem vethető alá embertelen megalázó büntetésnek, testi fenyítésnek, zaklatásnak. A gyermeket közvetlen vagy közvetett hátrányos megkülönböztetés nem érheti.
* A gyermek joga, hogy képességének, érdeklődésének megfelelő nevelésben és oktatásban részesüljön.
* Vallási, világnézeti, nemzeti vagy etnikai önazonosságát tiszteletben kell tartani.
* A gyermekek nevelése intézményünkben óvodánk helyi Pedagógiai Programja alapján történik.
* A gyerekek cselekvési szabadságát családi élethez, magánélethez való jogát az óvoda nem korlátozhatja, de a gyerek ezen jogának gyakorlása közben nem veszélyeztetheti saját, illetve társai, az óvoda alkalmazottainak egészségét, testi épségét. Nem akadályozhatja viselkedésével a többiek művelődéséhez, fejlődéséhez való jogát.
* Családja anyagi helyzetétől függően ingyenes, vagy kedvezményes étkezésben részesülhet, erről a szülő köteles az illetékes hatóságtól „határozatot” bemutatni az óvoda részére.
* Életkorának és fejlettségének megfelelően a napirendben és a házirendben megfogalmazottak szerint vegyen részt saját környezetének, és az általa használt játékok, eszközök rendben tartásában, valamint a felszerelések rendeltetésszerű használatában.

1. **A gyermekek ruházata az óvodában**

* A gyermek az óvodában minden nap tisztán, ápoltan érkezzen.
* Egészségügyi és kényelmi szempont alapján a gyermeknek legyen váltóruhája, váltócipője, pizsamája (annak tisztántartásáról a szülő gondoskodik )
* Jellel ellátott fésű – és fogmosó felszereléssel rendelkezzen.
* Nevelési évenként a gyermeknek megfelelő tornafelszerelés álljon rendelkezésre (váltócipő, zokni, rövidnadrág, póló)
* A gyermek ruházatát, cipőjét a szülő jellel lássa el.
* A gyermek által viselt ékszerekért felelősséget vállalni nem áll módunkban.

1. **A gyermek étkeztetése az óvodában**

* A gyermekek napi háromszori táplálkozásának megszervezése az óvoda feladata, mely élelmiszerekből ételmintát köteles 48 órán át a hűtőben megőrizni. Az ételminta elrakása vonatkozik az otthonról behozott születésnapi kínálásra szánt édességre is.
* Az óvoda területén a gyerekek egyéni etetése nassoltatása, otthonról behozott élelmiszerrel a többi gyerek előtt (csokoládé, túró rudi, cukorka) nem etikus, valamint az óvoda tisztántartását (öltöző, folyosó) is zavarja.
* Tej és tojás érzékeny gyermekek étkeztetését az óvoda felvállalja, de a gyermek ilyen jellegű étkezéséről orvosi határozat szükséges. Az óvodai étkezésért térítési díjat kell fizetni. Helye: Római Katolikus Általános Iskola Zagyvaszántó, Rákóczi út 34. az iskola gazdasági irodájában történik. Havonta három alkalommal előre történik a faliújságon feltüntetett időben, általában hétfő, szerda 8 órától 12 óráig, kedden 13-15 óráig a szülő igényéhez igazodva. Pótbefizetésre a meghatározott befizetési napok után még egy kijelölt napon van lehetőség.
* Hiányzás esetén az étkezés lemondható, az előző nap 9 óráig telefonon, vagy személyesen. A bejelentés 24 óra múlva lép életbe. A hiányzások miatti étkezés befizetések a következő hónapba kerülnek jóváírásra. Be nem jelentett hiányzás esetén a szülő térítési díj visszafizetésére nem tarthat igényt. A térítési díjat többszöri felkérés ellenére sem fizető szülőt írásban kell felszólítani kötelezettsége teljesítésére.
* A napi térítési díj megállapításához a szülő köteles nyilatkozni, dokumentumát bemutatni:
* Nagycsaládos, tartósan beteg 50%
* Önkormányzat által támogatott – ingyenes étkezésre jogosult
* Célszerű a nagyon korán 6-730 körül érkező gyerekeket otthon megreggeliztetni, mivel az óvodai tízóraiztatás későbbi időpontban történik.

**7. A gyermek távolmaradásának, mulasztásának igazolására vonatkozó rendelkezések**

Ha a gyermek az óvodai foglalkozásról távol marad, mulasztását igazolni kell.

A mulasztást akkor kell igazoltnak tekinteni, ha:

- a szülő előzetesen bejelentette az óvónőnek, hogy gyermekét nem viszi óvodába

- a gyermek beteg volt, és ezt a tényt a szülő az orvosi igazolás óvónő részére való átadásával igazolja. Az igazolást a gyógyult gyermek közösségbe vitelének első napján kell átadni.

- a gyermek hatósági intézkedés vagy egyéb alapos indok miatt nem tudott (óvodalátogatási) kötelezettségének eleget tenni.

Az óvodapedagógusok a gyermek igazolatlan mulasztását nyomon követik és jelzik az óvodavezetőnek, ha az igazolatlan hiányzás meghaladta a megengedett mértéket. A három napig terjedő távollétet is írásban kell igazolni a szülőnek.

Hiányzást követően az óvoda megkezdése előtt egy nappal a szülő jelezze az óvodapedagógusnak a gyermek érkezését.

1. **A gyerekekkel kapcsolatos egészségügyi szabályok**

Az óvodában csak teljesen egészséges gyerek tartózkodhat. Beteg, megfázott, gyógyszert szedő, még lábadozó gyerek bevitele az óvodába a gyerek biztonságos gyógyulása és a többi gyerek egészségének megőrzése érdekében nem lehetséges. Ilyen esetben az óvónő kötelessége a gyerek átvételének megtagadása.

Az óvónőnek tilos otthonról beküldött gyógyszert beadnia a gyermeknek a nap folyamán. Kivéve allergia (pipa), és calcium pezsgőtabletta.

Nevelési év alatt (szeptember 1-től május 31-ig) betegség esetén három napos hiányzás után orvosi igazolás bemutatása az HJNI által előírt szabály.

Fertőző betegség (rubeola, bárányhimlő, skarlát, májgyulladás, tetű) esetén a szülőnek bejelentési kötelezettsége van. Az intézmény pedig a bejelentést követően jelez az HJNI felé, és fertőtlenítő takarítást végez.

Az óvónő teendője baleset, vagy napközben megbetegedő gyermek esetén: a gyermeket haladéktalanul el kell látni, miközben a csoport felügyeletét meg kell szervezni. A baleset súlyosságától függően, illetve eszméletvesztés, láz, görcs esetén orvos értesítéséről gondoskodnia kell.

Láz, hányás, hasmenés, hasgörcs esetén az óvónő megkezdi a láz csillapítását (hűtőborogatás) majd értesíti a szülőt, hogy minél hamarább vigye el a gyermekét, addig az orvosi szobában a gyermeket elkülönítetten elhelyezi, ezután a szülő gondoskodik az orvos felkereséséről és a gyermek gyógykezeltetéséről.

Fejtetvesség észlelését kérjük jelezzék a csoport óvodapedagógusának, hogy megtegye a szükséges intézkedéseket. Ha az óvoda fejtetvességet észlel, kérjük betartani az óvoda és a védőnő erre vonatkozó kéréseit.

Az óvodából betegen kiadott gyermek csak orvosi igazolással jöhet újra óvodába.

1. **A gyermek jutalmazásának elvei és formái**:
   * Következetesség és fokozatosság, arányosság érvényesüljön a jutalmazás során. Rögtön az esemény után következzen be.
   * Megnyilvánulásának formái: - elismerő tekintet, simogatás, szóbeli dicséret, megbízás adása

Fegyelmező intézkedések formái és elvei:

* + Ezen a területen is a következetesség és fokozatosság érvényesül.
  + Megnyilvánulás formái: megrovó tekintet, leültetem mellém, hogy megbeszéljük mit nem cselekedett jól. A jövőre nézve elmondom, hogy hogyan viselkedjen helyesen.

1. **Egyéb szabályozások**

**A gyerekek érkezése, távozása**

* A gyereket az óvodába érkezéskor a szülő minden esetben személyesen adja át az óvónőnek. Egyébként a gyermek valamilyen oknál fogva nem megy be a csoportszobába, az óvónő nem tud a gyermek jelenlétéről, így felelősséget nem vállalhat érte.
* A gyermekek érdekében kérjük, a kaput minden esetben becsukni.
* Az egyedül óvodából hazamenő gyereket kizárólag a szülő írásos kérelme alapján engedjük el. 14 éven aluli testvér, vagy gyermek szintén csak szülő írásos nyilatkozatával viheti ki az óvodából a gyermeket.
* Válófélben, vagy különélő szülők esetén hatóság papírban leírtak szerint adjuk ki a gyermeket, ennek hiányában a gyermeket mindkét szülő elviheti.
* A gyermek elvitelekor minden esetben (főleg az udvaron) az óvónőnek szólni kell.
* A gyermek érkezésekor vagy elvitelekor a szülők, hozzátartozók nem mehetnek be a csoportszobába, csak kivételes alkalmakkor pl.: beszoktatási időszakban, akkor is csak váltócipővel. A szülők gyermekeikkel az öltözőben tartózkodhatnak, és a teraszon várhatják meg őket addig, amíg be nem fejezik tevékenységüket.

**Az óvodába járási kötelezettség**

* A gyermek abban az évben, amelyben az 5. életévét betölti, nevelési év kezdőnapjától napi 4 órát köteles az óvodai nevelésben részt venni.
* Amennyiben lakhelyváltozás történik, be kell jelenteni az óvodában az eltávozást, és a fogadó óvodának igazolást kell adnia.

##### **A gyermek személyes tárgyai**

* A gyermek személyes tárgyait nem ajánlott az óvodába behozni, ezért felelősséget nem vállalunk. Amennyiben játékot, vagy egyéb tárgyat behoz az óvodába a gyermek, abban az esetben a csoportban kialakított szokásokhoz kell alkalmazkodnia. Az óvodába ékszert, nagy értékű játékot, mobiltelefont, pénzt tilos behozni. Amennyiben mégis megtörténik, minden felelősséget a szülő vállal.

##### **A gyerekek nagyobb csoportjának meghatározása**

* Óvodánkban a gyermekek életkori sajátosságainak, és életkoruknak megfelelő csoport munkájában vesznek részt (kis, középső, és nagy csoport)
* Óvodánkban a gyermekek nagyobb közösségének tekintjük az egy adott csoportba beírt gyermeklétszámot.
* Óvodánkban a szülők körének az óvodába beírt gyermekek szüleit tekintjük, nagyobb közösségnek pedig ezen szülők 50%-át + 1 főt.
* A szülőnek – saját gyermeke érdekében – kötelessége az adatváltozást bejelenteni

1. **A szülők jogai**

* A szülő joga a szabad óvodaválasztás. Körzetünk: Zagyvaszántó község közigazgatási területe. Az intézménybe felvehető maximális gyermeklétszám 75 fő. Az engedélyezett maximális gyermeklétszám kitöltéséig az óvoda vezetőjének egyedi döntései alapján más települések közigazgatási területéről is fogadhat gyermeket.
* Az óvoda Pedagógiai Programját, Minőségirányítási Programját, SZMSZ-ét, Házirendet, a szülő a vezetői irodában előzetes egyeztetés alapján megtekintheti. Az iratokat az intézményből elvinni nem szabad.
* Gyermekük óvodai életéről, neveléséről, fejlődéséről az óvodapedagógustól rendszeresen tájékoztatást kaphatnak a következő fórumokon:
* az óvodapedagógussal való rövid, esetenkénti megbeszélések
* fogadóórák (előzetes megbeszélés alapján)
* szülői értekezletek.
* A Szülői Szervezet tevékenységében részt vehet.
* Az óvodai Szülői Szervezet figyelemmel kísérheti a gyermeki jogok érvényességét, a pedagógiai munka eredményességét. A gyermekek nagyobb csoportját érintő kérdésben tájékoztatást kérhet az óvoda vezetőjétől.
* A felnőttek udvarias viselkedésére, pozitív példaadásra minden területen nagy hangsúlyt fektetünk.

1. **A szülők kötelességei**

* A szülő kötelessége, hogy gondoskodjon gyermeke testi, érzelmi, értelmi, és erkölcsi fejlődéséhez szükséges feltételekről.
* Biztosítsa gyermeke zavartalan és rendszeres óvodába járását.
* Kísérje figyelemmel gyermeke fejlődését.
* Rendszeresen tartson kapcsolatot a gyermekével foglalkozó pedagógusokkal, és részükre az **együttnevelés** érdekében a szükséges tájékoztatást adja meg.
* Tartsa tiszteletben az óvoda dolgozóinak emberi méltóságát és jogait. A pedagógus, valamint az ő munkáját segítő alkalmazottak a nevelő-oktató munka, ill. a gyermekekkel összefüggő tevékenysége során büntetőjogi védelem szempontjából közfeladatot ellátó személyeknek számítanak.

1. **Közös nevelési elvek kialakítása**

* A gyerekek tanulják meg tisztelni a felnőtteket, szeressék és fogadják el társaik egyéniségét, másságát, tudják kifejezni magukat, de legyenek képesek alkalmazkodni is.
* Az egymás közötti konfliktusokat ne durvasággal, erőszakkal, árulkodással oldják meg (a szülőknek se legyen indulatos, negatív megjegyzése mások gyerekére, származására, az óvodára, az ott dolgozó felnőttekre, ne biztassák a gyereküket verekedésre).

1. **Kapcsolattartás, együttműködés**

* Szülői értekezlet (évente2- 3 alkalommal)
* Közös rendezvények, kirándulások (évente 2-3 alkalommal)
* Fogadóórák (az éves munkatervben meghatározva)
* Az óvónővel való rövid, esetenkénti megbeszélések
* Rendkívüli esetben a szülő előzetes időpont egyeztetés után (a nevelési időt nem zavarva) tájékozódhat.

Kérjük a szülőket, hogy sem a gyermekekkel kapcsolatos, sem magánjellegű beszélgetésekre az óvodapedagógust az óvodásokkal való foglalatossága közben hosszabb időre ne vonják el a csoporttól, mert zavarhatja a nevelés folyamatát. Gyermekükkel kapcsolatos információt, tájékoztatást csak a gyermek saját óvónőjétől, vagy az óvodavezetőtől kérhetnek.

1. **Az óvoda helyiségeinek rendje a szülők számára**

Az ÁNTSZ előírásainak figyelembe vételével az óvoda helyiségeit (csoportszoba, udvar) a szülők a következőképpen használhatják:

* A csoportszobában való hosszabb tartózkodás (pl. beszoktatás) idején kérjük a váltócipő használatát.
* A kiszolgálóhelyiségek (konyha, gazdasági rész) használata idegeneknek **TILOS.**
* Egészségügyi szempontból a gyermek és felnőtt mosdó külső személyek által való használata tilos.
* Az óvoda egész területén – az udvaron is – **tilos a dohányzás**

**16. Bomba és tűzriadó**

Vészhelyzetben mindenkor az óvodában tartózkodó vezető értesíti a rendőrséget, közben utasítást ad az épület kiürítésére. A csoportokat a teraszajtón menekítik a közeli játszótérre az óvodapedagógusok.

Tűz keletkezésének helyétől függően a csoportszobáknál lévő teraszajtókon illetve a kijelölt menekülési útvonalon történik a gyermekek kimenekítése az épületből. Közben az itt tartózkodó vezető értesíti a tűzoltókat. Az intézményben lévő poroltóval meg kell kezdeni a tűz oltását. A felnőttek a tűzriadó terv szerint járnak el.

1. **A gyermekek napközbeni elvitele**

A nap folyamán az óvodapedagógussal való egyeztetés alapján vihető el a gyermek. Kérjük, hogy a szülők tartsák tiszteletben a csoport napirendjét, és az óvodai élet megzavarása nélkül vigyék el a gyermeket.

1. **A Házirend nyilvánosságra hozatala**

A Házirend az óvoda teraszán lévő faliújságon tekinthető meg.

A gyermek beíratásakor az óvoda a szülő számára rendelkezésre bocsátja az óvodai Házirend egy példányát.

1. **Záró rendelkezések**

Jelen házirend a nevelőtestület elfogadásával, egyetértésével 2012. szeptember hónap 01. napján lépett életbe.

A Házirend óvodánk SZMSZ-ének mellékletét képezi.

A Házirend visszavonásig érvényes.

Zagyvaszántó, 2013. 03.08.

### Kovácsné Ossik Erika

óvodavezető